
መጋቢት 2018 ዓ.ም
አሶሳ
መግቢያ፡-
በክልላችን የተጀመረውን ለውጥ ለማፋጠን ሁለንተናዊ የማስፈፀም አቅምን በመገንባት ተቋማት ለተልዕኳቸው ብቁ እንዲሆኑ ማድረግ ይገባል፡፡ የመንግሥት ተቋማትን ለተልዕኳቸው ብቁ ለማድረግ  ውጤታማነትን እና ቅልጥፍናን አሟልቶ እንዲይዝ ማድረግና የፈፃሚዎችን ብቃት በቀጣይነት ማሳደግ እንዲሁም ምርጥ ተሞክሮዎችን የማስፋት አቅጣጫን መከተል መንግሥት ቅድሚያ የሰጠው ጉዳይ ነው፡፡ 
በመሆኑም በመንግሥት ተቋማት ውጤት መሰረት ያደረገ የአሰራር ሥርዓትን ለመዘርጋት፣ የሥራ አከባቢ ምቹ መፈጠር የአንድን ተቋም ግብ ለማሳካት አመራር፣ ሠራተኛው እና ተገልጋይ በቅንጅት ሃሳባቸውን ወደ ሥራ የሚቀይሩበት ስፍራ ማለት ነው፡፡ ምቹ የሥራ አከባቢ ከሥራ አከባቢ ጋር ተያይዘው የሚነሱና ሥራን በዘላቂነት የሚያስኬዱ የሠራተኛውን ደህንነት፤ እድገት እና ግብ ላይ መድረሱን የሚያበረታታ ውስጣዊ እና ውጫዊ የሥራ ቦታ ነው፡፡
ስለዚህ የክልሉ መንግስት ሰራተኞች አዋጅ ቁጥር 208/2017 አንቀጽ 73 መሠረት የስራ አካባቢ ደህንነትና ጤንነት ዓላማና ተፈፃሚ ለማድረግ ይህ የመንግሥት አገልግሎትና አስተዳደር ምቹ የሥራ ከባቢ አፈፃፀም መምሪያ ተዘጋጀቷል፡፡









ክፍል አንድ
[bookmark: _Toc89781195]ጠቅላላ
1. አጭር ርዕስ
ይህ መመሪያ “የመንግሥት አገልግሎትና አስተዳደርምቹ የሥራ አከባቢ አፈፃፀም  መምሪያ ቁጥር 14 /2018” ተብሎ ሊጠቀስ ይችላል፡፡
2. የተፈፃሚነት ወሰን 
ይህ መመሪያ ተፈጻሚ የሚሆነው በክልል በሚገኙ  የመንግስት ተቋማት ላይ ነው ፡፡
3. የቃላት ትርጓሜ
የቃሉ  አገባብ ሌላ ትርጉም  የሚያሰጠው ካልሆነ በስተቀር በዚህ መምሪያ ውስጥ፡
1. ምቹ የሥራ አከባቢ፡- ከሥራ አከባቢ ጋር ተያይዘው የሚነሱና ሥራን በዘላቂነት የሚያስኬዱ የሠራተኛውን ደህንነት፤ እድገት እና ግብ ላይ መድረሱን የሚያበረታታ ውስጣዊ እና ውጫዊ የሥራ ቦታ ነው፡፡
2. ውስጣዊ የሥራ አከባቢ፡- በተቋም ውስጥ የሚታዩ አሰራሮች፣ ልምዶች ፣ እሴቶች እና መርሆችን የሚያካትት ነው፡፡ 
3. ውጫዊ የሥራ አከባቢ፡- ሥራን ለማከናወን የሚጠቅሙ በሥራ ቦታ የሚገኙ በስሜት ህዋሶቻችን የምንለያቸው ነገሮችን የሚያሳይ ነው::
4. ዉስጣዊ የግንኙነት ስርዓት፡- በተቋሙ በሥራ ቦታ፤ በፑል አገልግሎት ሰጭ እና ተቀባይ ተቋማት መካክል፤የሥራ ክፍሎች እና የሠራተኞችን እንዲሁም የአመራሩንና የሰራተኛውን የዕርስ በዕርስ የስራ ግንኙነት የሚያሳይ ነው፡፡
4. ምቹ የሥራ አከባቢ ሟሟላት ያለባቸው መስፈርቶች  
የመንግሥት አገልግሎትና አስተዳደር ተቋማት ለሠረተኞችና ለተገለጋይ ህብረትሰብ ምቹ የሥራ አከባቢ ከመፍጠር አኳያ የሚከተሉትን መስፈርቶች ሟሟላት አለባቸዉ፡፡
1. ስምና አድራሻ በአግባቡ የሚገልፅ አቅጣጫ ጠቋሚ ሰሌዳ፤ 
2. አጥር፣ የጥበቃ ሠረተኛ ክፍል፣መረጃ ዴስክ፣ የእንግዳ ማረፊያ ቦታ፣ የተሟላ መሰረተ ልማት (ስልክ፣ መብራት፣ ውሃ ፣ኢንተርኔት እና መንገድ)፣መፀዳጃ ቤት፣ የመታጠቢያ ክፍል መኖር፤ 
3. የደረቅ  ቆሻሻ  ማስወገጃ  ቦታ መኖር አለበት፤
4. የውስጥ ለውስጥ መንገድ ለእሳት አደጋ ተሸከርካሪ ለመተላለፊያነት ምቹ ማድረግ፣
5. የህፃናት ማቆያ  ደረጃ በጠበቀ ሟሟላት፤
6. የፍሳሽ መስመሮች ከተፈቀደላቸው የፍሳሽ ማስወገጃ መስመር ጋር የተገናኙ መሆን፤ 
7. ተቋሙ ምድረ ግቢው ውስጥ ለተሸከርካሪዎች በቂ ማቆሚያ ቦታ ማዘጋጀት፤
8. የተቋማት እድሳትና አዲስ የሚገነቡ ህንፃዎች በውል መሰረት መሟላት ይኖረባቸዋል፤  
9.  ህንፃ ውስጥ በቂ የሆነ የአየር ዝውውር እና ብርሃን መኖር፤
10. ተቋማዊ ማህበራዊ መስተጋብር ሸማች ማህበር እና አረንጓዴ ስፍራዎች ቢኖረዉ ይመረጣል፡፡
11. የመንግሥት አገልግሎትና አስተዳደር ተቋማት ምቹ የሥራ አከባቢ ደረጃ ዙሪያ ግንዛቤ መፍጠር፤ 
12. ተቋሙ የትስስር እና ቅንጅት ስርዓት መዘርጋት፤ 
13. ተቋሙ ራእይ፣ተልእኮ እና እሴት ለተገልጋዮች ግልፅ ማድረግ፤









ክፍል ሁለት
ዝርዝር መስፈርቶች
5. ውጫዊ ምቹ የሥራ አከባቢ 
1. የቢሮዎች ስፋት ከተግባራት አንፃር
የሥራ ክፍሎች ስፋት የባላሙያና የተገለጋዮች ብዛትን ያገናዘበ መሆን አለበት፤  
2. ምድረ ግቢ
1. የተቋማት ግቢ የአረንጓዴ  ስፊራ መኖር  አለበት፡፡
2. የውስጥ ለውስጥ መንገዶች ምንም አይነት አቧራ የማያስነሱና ውሃ የማያቁሩ መሆን አለባቸው፡፡
3. ለተሸከርካሪ የፍጥነት ገደቦችን የሚያሳዩ ምልክቶች መኖር አለባቸው ፡፡
4. በተቋሙ ምድረ ግቢ ውስጥ ለተገልጋይ መረጃ የሚሰጡ አቅጣጫ ጠቋሚ ምልክቶች ሊኖሩ ይገባል፡፡
5. በተቋሙ ምድረ ግቢ ውስጥ የተሸከርካሪ መግቢያና መውጫ በር ቢኖረው ይመረጣል፡፡
6. የተቋሙ መግቢያ በር ላይ የጥበቃ ማማ ቢኖረው ይመረጣል፡፡
7. የተቋሙ መግቢያ በር ላይ ቁጥጥር ለማድረግ የሚያስችሉ የደህንነት ካሜራዎች ሊኖሩ ይገባል፡፡ 
3. መረጃ ዴስክ
1. የደንበኞች አገልግሎት ሰጪ ሠራተኞች በስራ ወቅት ማንነታቸውን የሚገልጽ የስም መለያ የደረት ባጅ ማድረግና የጠረጴዛ ባጅ ማኖር ይኖርባቸዋል፡፡
2. ተገልጋዮች ተዘጋጅተው በተሰጣቸው ካርድ ወይም ኤሌክትሮኒክስ ወረፋ መጠበቂያ  እንዲጠቀሙ ማድረግ ይገባቸዋል፡፡
3. የመረጃ ዴስክ ክፍል ስፋት ቢያንስ ሁለት ሰዎች ስራቸውን ለማከናወን የሚያስችል መሆን አለበት፡፡
4. ደንበኞች አገልግሎቶችን ለመረዳት እንዲችሉ ግልፅ የሆኑ የአቅጣጫ ጠቋሚ ምልክቶች እና ገላጭ ፁሁፎች መኖር አለባቸው፡፡
5. የመረጃ ዴስክ ወደ ተቋሙ ህንፃው መግቢያ በር አጠገብ መሆን አለበት፡፡

4. የደንበኛ/የተገልጋይ ማረፊያ 
1. ተቋሙ ከደንበኞች ብዛት ጋር ተመጣጣኝ የሆነ የደንበኞች ማረፊያ ቦታ ሊኖረው ይገባል፡፡
2. የደንበኞች አገልግሎት መስጫ ቦታ ባለጉዳዮች አገልግሎት ለማግኘት ሲጠባበቁ የሚቀመጡበት ወንበሮች እና የመፃፊያ ጠረጴዛዎች ሊኖራቸው ይገባል፡፡
3. ለአገልግሎት አሰጣጡ አስፈላጊ የሆኑ መረጃዎች በደንበኞች ማረፊያ ዉስጥ መኖር አለባቸዉ፡፡
5. መረጃ ሰጭ ምልክቶች
1. በዘመናዊ ቴክኖሎጂ የታገዙና ወቅታዊነታቸውን የጠበቁ አቅጣጫ ጠቋሚ  ምልክቶች  መሆን ይኖርባቸዋል፡፡
2. የተቋሙ የሥራ ክፍሎችን የሚያሳይ አቅጣጫ ጠቋሚ ተደራሽ በሆነ ቦታ በግልጽ መለጠፍ አለበት፡፡
6. መፀዳጃ ቤት                                                                                                  
1. ለወንድ እና ሴት የተለየ መጸዳጃ ቤት መኖር አለበት፡፡ 
2. መጸዳጃ ቤቶቹ ዉስጥ በቂ የአየር ዝውውር መኖር አለበት፡፡
3. የመጸዳጃ ቤቱ ወለል ውሃ የማያሰርግ፣ ከማያንሸራተት ጥሬ እቃ የተሰራና በቀላሉ የሚታጠብ መሆን አለበት፡፡
4.  የመጸዳጃ ቤቱ የእጅ መታጠቢያ ገንዳ፣ የሳሙና ማስቀመጫ ቦታ እና የእጅ እርጥበት ማድረቂያ ማሽን ያለው እንዲሁም የውሃ ማጠራቀሚያ ታንከር የተገጠመለት መሆን ይኖርበታል፡፡
5. አካል ጉዳተኞችን ታሳቢ ያደረገ መጸዳጃ ቤት መኖር አለበት፡፡
6. መጸዳጃ ቤቱ በተቋሙ ቅጥር ግቢ ውስጥ የተሰራ መሆን አለበት፡፡
7. የመጸዳጃ ቤቱ ክፍል በር በቀላሉ ከውስጥ በኩል መከፈትና መዘጋት የሚችል መሆን አለበት፡፡
8. የመጸዳጃ ቤቱ መቀመጫ በውሃ ግፊት የሚሰራ መሆን አለበት፡፡
9. መጸዳጃ ቤት ውሰጥ ክዳን ያለው፣ በእግር የሚከፈትና የሚዘጋ ጊዜያዊ የቆሻሻ ማጠራቀሚያ መኖር አለበት ፡፡
10. የቆሻሻ ማጠራቀሚያዎቹ ዝገትን መቋቋም ከሚችሉ ቁሶች የተሰራ ፤በቀላሉ ማንቀሳቀስ የሚቻል፤ለማጽዳት ቅርፃቸው አመቺ የሆኑ፤ፍሳሽ የማያስገቡና የማያስወጡ መሆን አለባቸው፡፡
11. ከመጸዳጃ ቤቱ በሶስት ሜትር ርቀት ውስጥ አገልግሎት የሚሰጥ አግባብነት ያለው የእጅ መታጠቢያ ሊኖረው ይገባል፡፡
12. ለእጅ መታጠቢያ የሚሆን ደረቅ ወይም ፈሳሽ ሳሙና መኖር አለበት፡፡
7. የዉሃ አቅርቦት 
1. ለሁሉም ሰራተኛ ንጹህ የመጠጥ ውሃ አቅርቦት መኖር አለበት ፡፡ 
2. የሚዘረጉ የውሃ ማከፋፈያ መስመሮች ሙሉ በሙሉ የመሰበር ወይም የመሰንጠቅ እና የመዛግ  ችግር የሌለባቸውና የማያፈሱ ወይም ስርገት የሌላቸው መሆን አለባቸው፡፡
3.  ዉሃ በማይኖርበት ጊዜ የዉሃ ማጠራቀሚያ ጋን/ሮቶ/ መኖር አለበት፡፡
4.  የመጠባበቂያ ውሃ ማጠራቀሚያ ጋን/ሮቶ/ በየሶስት ወር መጸዳት እና በውሃ ማከሚያ ኬሚካሎች መታከም አለበት፡፡
5.  ከማጠራቀሚያ ጋኖች ለአገልግሎት የሚውለው ውሃ ቢያንስ በዓመት ሁለት ጊዜ ስልጣን በተሰጠው የመንግሥት አካል በባለሙያ ናሙና ተወስዶ መመርመር አለበት፤ ይህንንም የሚገልጽ መረጃ በድርጅቱ ለሶስት ዓመታት ፋይል ተደራጅቶ መቀመጥ አለበት፡፡
8. የደረቅ ቆሻሻ አወጋገድ እና አያያዝ ስርዓት
1. ማንኛውም ደረቅ ቆሻሻ ከምንጩ (በሥራ እንቅስቃሴ ከሚመነጭበት ቦታ) መሰብሰብ አለበት፡፡
2.  ደረቅ ቆሻሻን ከምንጩ የመሰብሰቢያ ክዳን ያለውና በእግር የሚከፈትና የሚዘጋ ጊዜያዊ እና በቦታው ከሚመነጨው የቆሻሻ መጠን ጋር ተመጣጣኝ የሆነ ማጠራቀሚያ/ማቆያ መኖር አለበት፡፡ (ዝገትን መቋቋም ከሚችሉ ቁሶች የተሰራ፤ በቀላሉ ማንቀሳቀስ የሚቻል፤ ለማጽዳት ቅርፃቸው አመቺ የሆኑ፤ ፍሳሽ ማስገባትም ሆነ ማስወጣት የማይችሉ) 
3.  በተቋሙ አስፈላጊ ቦታዎች/ክፍሎች የቆሻሻ ማጠራቀሚያ/መሰብሰቢያ ዕቃዎች መቀመጥ አለባቸው፡፡
4.  ተቋሙ የደረቅ ቆሻሻን በአይነት እና በባህሪያቸው በመለየት መሰብሰብና ማስወገድ አለበት (የሚበሰብሱ እና የማይበሰብሱ)፡፡
5. መጨረሻ የተሰበሰበው ቆሻሻ በሚመለከተው አካል በተፈቀደ መንገድ መወገድ አለበት፡፡
9. የመታጠቢያ ክፍል (እንደ አስፈላጊነቱ)
1.  ለተቋሙ ሠራተኞች የመታጠቢያ ክፍል መኖር  አለበት፡፡
2.  ለወንድ እና ሴት የተለዬ የመታጠቢያ ክፍል መኖር አለበት፡፡ 
3.  የመታጠቢያ ክፍሉ ንጹህ፣ ጽዱ እና  የልብስ መስቀያ ቦታ ያለዉ መሆን አለበት፡፡
4.  የመታጠቢያ ክፍሉ ወለሉ ቢያንስ በማያንሸራተት የሲሚንቶ ንጣፍ የተሰራና ግድግዳው ከወለሉ ጀምሮ እስከ ተወሰነ ሜትር ድረስ በሴራሚክ የተለበጠ መሆን አለበት፡፡ 
5. የክፍሉ ወለል እና ግድግዳ መታጠብ፣ መፅዳት የሚችል፣ የማያንሸራተት እና በውሃ የማይቦረቦር  ሆኖ መሰራት አለበት፤
6.  የክፍሉ ወለል በጽዳትና በአጠቃቀም ወቅት ምንም አይነት ፍሳሾችን አቁሮ መያዝ የለበትም፤
7. ሻወር ቤቱ ከመጸዳጃ ክፍል የተለየ እና ለዚሁ አገልግሎት ተብሎ የተዘጋጀ መሆን አለበት፡፡
8. የክፍሉ በር በቀላሉ ከውስጥ በኩል መከፈትና መዘጋት የሚችል መሆን አለበት፡፡
9. ለመታጠቢያ ቦታ አደጋን የሚከላከል መረጋገጫ መዘጋጀት አለበት (ከፕላስቲክ የተሰራ)
10. የብርሃንና አየር ሁኔታ
1. መስኮቶችና በሮች ለተሰሩለት አላማ መዋል አለባቸው፡፡
2. ለአካላዊ እና አዕምሮዓዊ ጤና የተፈጥሮ ብርሀን ተመራጭ መሆን አለበት፡፡
3. በሞቃታማ አካባቢዎች ያሉ ተቋማት ሙቀትን ማመጣጠን የሚያስችል ማቀዝቀዣ መሳሪያ መጠቀም አለባቸዉ፡፡ 
4. መብራት በማይኖርበት ጊዜ አማራጭ የሃይል ምንጭ መጠቀም ይገባል::
11. የድምፅ ሁኔታ
1. ከፍተኛ ድምፅ የሚያወጡ ማሽኖች ድምፅን ውጠው በሚያስቀሩ ቁሳቁስ ዙሪያቸው ሊከለል ይገባል፡፡
2. ከፍተኛ ድምፅ የሚያወጡ ማሽኖች አገልግሎት በማይሰጡበት ወቅት ሊቆሙ ይገባል፡፡
12. የሠራተኛ ክበብ
1. ተቋማት  በተመጣጣኝ ዋጋ  አገልግሎት የሚሰጥ የሠራተኞች ክበብ ማዘጋጀት አለባቸው::
2.  የሠራተኞች መመገቢያ ቦታ ከማብሰያ ቦታ መለየት አለበት፡፡
3. ለምግብ ግብዓቶች መቀበያ እና ማሰቀመጫ ቦታ መኖር አለበት፡፡
4. የምግብ ቤት ሠራተኞች በየ 3 ወራት የጤና ምርመራ ማድረግ አለባቸዉ፡፡
5. በቀላሉ ሊበላሹ ለሚችሉ እና ለማይችሉ ምግቦች የተለየ ቦታ ማዘጋጀት አለባቸዉ፡፡
6. ለተለያዩ ቁሳቁሶች ማጠቢያ የሚሆን ባለ 3 ቀዳዳ የማጠቢያ ቦታ መኖር አለበት፡፡
7. የስጋ ነክ እና አትክልት እና ፍራፍሬ ማዘጋጃ የተለያየ ቦታ መኖር አለበት፡፡
8. ሁሉም ምግቦች ሲዘጋጁ፣ሲጓጓዙ እና ሲከማቹ የሙቀት ስንሰለታቸዉ ደህንነታቸዉ እና ንፅህናቸዉ የተጠበቀ መሆን አለበት። 
13. የጤና አጠባበቅ እና የሥራ ደህንነት
1. አገልግሎት የሚሰጥ የእሳት አደጋ ማጥፊያ በተገቢ ቦታዎች መኖር አለባቸዉ፡፡
2. ሠራተኞች የእሳት አደጋ ማጥፊያ ዘዴ  በተመለከተ ስልጠና መሰጠት አለባቸዉ፡፡
3. የተሟላ የመጀመሪ ህክምና እርዳታ ቁሳቁሶች ማሟላት አለባቸዉ፡፡
4. የአደጋ ጊዜ መዉጯ፣መሰብሰቢያ ቦታ፣ የማስጠንቀቂያ ደወል መኖር አለበት፡፡
5. ሠራተኞች ስለመጀመሪያ የህክምና እርዳታ እና የሥራ ላይ ደህንነት መሰረታዊ ስልጠና መዉሰድ አለባቸዉ፡፡
14. ተቋሙ ለሠራተኞች እንደ ሥራቸዉ ባህሪ የግል ጉዳት መከላከያ አልባሳት እና ቁሳቁችን ማቅረብ፡
1. የኤሌክትሪክ መስመር ዝርጋታ ጉዳት በማያደርስ መልኩ መዘርጋት አለበት፡፡ 
2. ከፍተኛ ሀይል ተሻካሚ መስመሮች ባሉበት ቦታዎች የጥንቃቄ ምልክት መቀመጥ አለበት፡፡
3. በሥራ ቦታዎች ህንፃ ኮሪደሮች ምንም አይነት ቁሳቁስ መቀመጥ የለበትም፡፡
4. በተቋሙ የደንብ ልብስ በሚያስፈልጋቸው ሠራተኞች የሚለብሱት ልብስ የአደጋ መከላከያ መሳሪያዎች፣የደንብ ልብስ አሰጣጥ አጠቃቀም መመሪያ በሚፈቅደው መሰረት መሆን አለበት፡፡
5. በተቋሙ የደንብ ልብስ ለሚያስፈልጋቸው ሠራተኞች የሚለብሱት ልብስ ንፁህ እና ያልተቀደደ መሆን አለበት፡፡  
6. ደንብ ልብስ የተሰጣቸው ሰራተኞች በተቋሙ መመሪያ መሰረት እየለበሱ መሆኑን  መከተታተያ ስርዓት መዘርጋት አለበት፡፡
7. ተቋሙ ሠራተኛዉን እንደስራዉ ባህሪ የሚያስፈልጉ የግል ጉዳት መከላከያ ቁሳቁሶች (የጭንቅላት መከላከያ ሄልሜት፣የእጅ ጓንት፣ የአፍና እና የአፍንጫ መከላከያ ማስክ፣ የጆሮ መከላከያ (ear plug and ear muffs), የአይን ጉዳት መከላከያ፣ የፊት መከላከያ) ማሟላት አለበት፡፡ 
8.  የግል ጉዳት መከላከያ ቁሳቁሶች በሚበላሹበት ወቅት መጠገን ወይም በምትኩ ሌላ መስጠት አለባቸዉ፡፡























ክፍል ሶስት
ውስጣዊ ምቹ የስራ አከባቢ
15. ራእይ፣ ተልእኮ እና ዕሴት
ተቋማት እያንዳንዱን ተግባር ለማከናወን  ከተቋቋሙበት ራዕይ፣ ተልዕኮ እና ዕሴት አንፃር ለሁለም ሠራተኞች ማስረፅ ይኖርበታል፡፡
1 የተቋሙ ራዕይ ግልጽና በጊዜ የተወሰነ መሆን አለበት፡፡
2 የተቋሙ ተልእኮ ግልጽ መሆን አለበት፡፡
3 የተቋሙ ተልዕኮ፣ ራዕይ እና ዕሴት በሚታይ ቦታ መቀመጥ አለበት፡፡
16. የሰው ኃይል
1. ተቋሙ የተቋቋመበትን ራዕይ እና ተልዕኮ ለማሳካት የሰው ሀይል ሊያሟላ ይገባል፡፡
2. ተቋሙ በቀን ስምንት ሰዓት ሊያሰራ የሚችል የስራ ክትትልና ቁጥጥር ስርዓት መኖር አለበት፡፡
3. ተቋሙ የሠራተኞችን ብቃትን ለማሳደግ ክፍተትን መሰረት ያደረገ የአቅም ማጎልበቻ መስጠት አለበት፡፡
4. ተቋሙ የተሰጠውን ተግባር እና ተልዕኮ ለመፈፀም እንዲችል እንደሥራ ባህርይው የተቃኘ የቡድን ስራ (team work) አሰራር ስርዓት መዘርጋት አለበት፡፡
17. ክፍሎች የዕዝ ሰንሰለት
1.  የሥራ ክፍሎች ከሚሰሩት ስራ ጋር የተመጣጠነ በጀትና የመወሰን አቅም ሊኖራቸው ይገባል፡፡
2.  የተቋሙ ሠራተኞችና ኃላፊዎች ግንኙነት በተቀመጠው የዕዝ ሰንሰለት መሰረት መሆን አለበት፡፡
18. የመረጃ ስርዓት
1.  የተቋሙ መረጃ ወቅታዊ፣በአግባቡ የተደራጀ እና በቴክኖሎጂ የታገዘ መሆን አለበት፡፡
2. ተቋሙ ለተገልጋዮች ይፋ መሆን የሚገባቸው መረጃዎችን በወቅቱ ተደራሽ ማድረግ አለባቸዉ፡፡
3. በተቋሙ ውስጥ ፍትሃዊ እና ወቅታዊ  የሆነ የመረጃ ፍሰት መኖር አለበት፡፡

19. የሥራ ክትትል ፣ድጋፍ እና ግምገማ ስርዓት
1 ተቋሙ ወቅቱን የጠበቀ ክትትል፣ ድጋፍ እና ግምገማ ስርዓት መዘርጋት አለበት፡፡
2  በክትትል፣ድጋፍ እና ግምገማ ወቅት የሚገኙ ግኝቶች ለሚመለከተው አካል መቅረብ አለባቸው፡፡
3  በተቋሙ ቢያንስ በሩብ ዓመት አንድ ጊዜ በዕቅድ አፈፃፀም ዙሪያ አመራር ከሠራተኛ ጋር የውይይት መድረክ መካሄድ አለበት፡፡ 
4  ተቋሙ ምርጥ ተሞክሮዎችን የመቀመሪያና የማስፋፊያ ስርዓት መዘርጋት አለበት፡፡
20. የማትጊያ ስርዓት
      የጤና እና የስራ ደህንነት አጠባበቅ የተሸለ አፈጻጸም ላሳዩ ሠራተኞች  ተቋሙ    
      የእውቅናና የሽልማት ስርዓት መዘርጋት አለበት፡፡
21. የሥራ ክፍሎች ስያሜ
1. የሥራ ክፍሎች ስያሜ ሲገለፅ ሁሉም አንብቦ ሊረዳው በሚችል መልኩ መፃፍ አለበት፡፡
2.  የተቋሙ ሥራ ክፍሎች ስያሜ ከሚሰጠው አገልግሎት ጋር የተጣጣመ መሆን አለበት፡፡
3. የሥራ ክፍሉን ሠራተኛ ስምና የሥራ ድርሻ የሚገልፅ የጠረጴዛ ባጅ መኖር እና ግልፅ ሆኖ ሊታይ በሚችል ቦታ ማስቀመጥ አለባቸው፡፡ 
4. ተቋሙ የአደረጃጀት ለውጥ ሲኖረው የተቋሙ፣ የሥራ ክፍሎች እና የሠራተኞች የሥራ ድርሻ ስያሜ ከአዲሱ ስያሜ ጋር መጣጣም አለበት፡፡  
22. ባጅ
1. በተቋሙ የሚዘጋጀው ባጅ የተቋሙ ሎጎ ያለው ሆኖ የሠራተኛውን ፎቶ፣ ስምና የሥራ 
ድርሻ የሚገልፅ መሆን አለበት፡፡
2. በተቋሙ የሚዘጋጀው ባጅ ለተገልጋይ ግልፅ ሆኖ መታየት አለበት፡፡
3. በተቋሙ የሚዘጋጀው ባጅ የተቋሙ፣ የሥራ ክፍል እና የሠራተኛው የስራ መደብ ስያሜ ሲቀየር አብሮ መቀየር ይኖርበታል፡፡
4. በተቋሙ የሚዘጋጀው ባጅ ጠንካራ፣ በቀላሉ የማይበላሽ ሆኖ መዘጋጀት አለበት፡፡
5. ተቋሙ የተዘጋጀው ባጅ ሠራተኞች በአግባቡ መጠቀማቸውን የመከታተያ ስርዓት  መዘርጋት አለበት፡
23. ተፈጻሚነት ስለማይኖራቸው ህጎች
ከዚህ መመሪያ ጋር የሚቃረን ማንኛውም መመሪያ ይህን መመሪያ ወይም ልማዳዊ አሰራር በዚህ መመሪያ ውስጥ በተመለከቱ ድንጋጌዎች ላይ ተፈፃሚነት አይኖረውም።
24. ልዩ ልዩ አዋጆች፣ ደንቦች እና መመሪያዎችን ስራ ላይ ስለማዋል
በዚህ መመሪያ ያልተሸፈኑ ጉዳዮች በስራ ላይ ባሉት የክልል መንግሥት ሠራተኞች አዋጅ፣የመስተዳደር ምክር ቤት ደንብ እና መመሪያዎች ድንጋጌዎች መሰረት  ተፈፃሚ ይሆናል፡፡
25. መመሪያው የሚፀናበት ጊዜ
       ይህ መመሪያ ከመጋቢት 1/07/2018 ዓ.ም ጀምሮ የፀና ይሆናል፡፡
26. መመሪያውን ስለማሻሻል
ይህ መመሪያ እንዳስፈላጊነቱ ሊሻሻል ይችላል፡፡
            የቤኒሻንጉል ጉሙዝ ክልላዊ መንግስት የሲቪል ሰርቪስ ቢሮ  

አቶ ጌታሁን አብዲሳ ሌንጫ
 የቢሮ ኃላፊ

